A Y E. $ 169 
rectum conjunctis, omnibus eum ipso sterno immediate articulatis, prima et 
octava epiphysi media destitutis. Quatuor intermediis epiphyseos apice sequenti 
costae incumbente. In ardea majore. costae verae ex duabus partibus compo- 
sitae tantum quinque; trium priorum partibus ad angulum acutum coéunti- 
bus; perangustis et remotis; apophysi gaudentibus praeter ultimam , quae 
etiam non ipsi sterno , sed praecedenti costae nectitur. Epiphysium apex se- 
quentem costam non tegit, nisi forte primae costae verae, 
In grue vertebrae ultimae colli, et trium dorsalium sequentium corpus tri- 
plici costa elevata intus conspicuum. Sed penultima colli tantum simplici. 
A tertia dorsi fibrae osseae antrorsum a corpore porrectae. Foramen unum 
ad duo utrinque ad latus corporis vertebrae. In ardea majore omnia intus , in 
vertebrali columna, glabra, simplicia, absque foramine ullo. 
Ego carnem maris adulti siccam non alius quam ferini. saporis reperi, 
ARDEA CICONIA. 
Mza junior 1780. d. 2». Julii capta, continuo quaerulo stridulogue sono 
molesta , sive famem pateretur sive pasta , quod paucas post septimanas cessavit. 
An desiderio matris? Homini statim abhinc primo die amica et mansueta, 
Prima vice quum tangerem et alas mutilarem , humi procubuit et extenso collo 
humique effuso veniam quasi petiit et vitam rogavit. Comperi dein eam e nido 
exemtam et sex octove jam septimanis multa cum cura altam fuisse. Gloterans 
collum reflectit et supino capite mandibulas allidit. Sed metuens, e. g. a 
majore cane , rostro protenso et inflato gulari sacco , gloterat. Viso prima vice 
porcello , gloterabat ter repetitis vicibus, sed non porrecto collo. Gloterabat 
quoque quando extra domum exierat , iterumque intromittebatur , quod facile 
ferebat , nec reluctabatur. 
Saepe alas agitans et subgloterans in circulum agebatur exiliens et volatum 
tentans (truncatam habebat alam sinistram) absque manifesta causa. Oscitare 
quandoque vidi. Alia vice quasi per lusum arripuit rostro ligneas trabeculas 
ramulosque et subsultim alas agitando in orbem discurrit iterumque deposuit; 
Omnia quae sibi nova viderentur arripuit, chartas, calceos, lapillos, et felis 
more circumgesticulando exultandoque modo rostro emisit, modo iterum 
arripuit. Blanda ceterum , gravique passu exspatians. Uti de Ardea numidica 
eam saltare refert Buffonius VIL p. 514. 
Excrementa ejus liquida. 
X 
